Referat af møde i bestyrelsen for Nyreforeningens Forskningsfond.

Mandag den 24. februar 2020 kl. 14.30

Odense Universitets Hospital 11. sal indgang 93 (telefonkonferencen)

Deltagere:

Formand Jan Rishave

Næstformand Malene Madsen

Nyreforeningen Ann Bellis Hansen

Nyreforeningen Jan Thøgersen

Dansk Nefrologisk Selskab Helle Charlotte Thiesson (Afbud pga. sygdom)

Dansk Transplantationsselskab Jan Carstens

Dansk Urologisk Selskab Lars Lund

Direktør Sven Gerner Nielsen

1. Regnskab 2019

Sagsfremstilling

Fondens økonomi kan opgøres således:

Bundne aktiver 4.813089 kr.

Udbytte 2019 270.720 kr.

Modtaget fra Meyers Briggs Foundation 200.000 kr.

Gaver i øvrigt 182.682 kr.

Omkostninger 144.520 kr.

Disponible aktiver ultimo 2018 **594.136 kr.**

**Indstilling**

Sekretariatet indstiller, at der bevilliges 410.000 kr. til uddeling i 2020.

**Beslutning. Godkendt.**

**Bilag.** Nyreforeningens forskningsfond Årsrapport 1. januar – 31. december 2019.

1. Uddeling

**Sagsfremstilling**

Nyreforeningen afholder landsmøde i dagene 2-3.. maj. Sted Hotel Svendborg. Uddeling afvikles med efterfølgende illustrationer, hvor uddelingens deltagere kan orientere sig om projekterne.

**Beslutning. Det forsøges koordineret, så modtagere af legater fra Forskningsfonden har mulighed for at forlade DNS´s årsmøde i Odense og deltage i Forskningsfondens uddeling.**

1. Behandling af ansøgninger

Bestyrelsen besluttede 2019, at lægge følgende forslag til grund for ansøgningsrunde 2020:

Fonden er åben for ansøgninger inden for specialerne nefrologi og urologi. I 2020 agter bestyrelsen særligt at tilgodese ansøgninger inden for tre områder:

**Hjernetåge**

Mange nyresyge oplever kognitive forandringer. Hukommelsestab, koncentrationsvanskeligheder og generel kognitiv svækkelse.

Hvad skyldes det? Er det nyresygdommen selv, medicinsk behandling, dialysebehandling eller almen social svækkelse med kognitivt henfald til følge?

Fonden ønsker særligt at se ansøgninger, som undersøger årsagerne til hjernetåge. Dernæst hvilke behandlingsmæssige ændringer/muligheder, der kan lindre.

**Hudkræft**

Mange patienter i immunsupprimerende behandling udvikler hudkræft.

Fonden ønsker særligt at se ansøgninger, som undersøger årsagerne til hudkræft blandt disse patienter. Dernæst hvilke behandlingsmæssige ændringer/muligheder, der kan forebygge og/eller lindre.

**Den transplanterede nyres levetid**.

Den optimale måde at nedbringe behovet for organer til transplantation er at forøge levetiden af den transplanterede nyre. Det er både generelt og individuelt den bedste løsning.

Fonden ønsker særligt at se ansøgninger, som undersøger sammenhængen mellem match (nyre og patient) og den transplanterede nyres levetid. I forbindelse hermed kan indgå virkninger af immunsupprimerende lægemidler i art og omfang.

Der er indkommet 21 ansøgninger:

Ansøgningerne er udsendt elektronisk.

Mail sgn@nyre.dk såfremt du ønsker dem tilsendt i papirform.

* + - 1. Ann Abkjær. **Ansøgningen oversendes til kreds Midtjylland (Forskningsfond) med anbefaling.**
			2. Anne S W Jørgensen. **Afslag. Fin ansøgning. Ansøger opfordres til at formulere en randomiseret undersøgelse incl. kontrolgruppe.**
			3. Henriette Graversen. **Afslag.**
			4. Ida M Sørensen. **Afslag. Har modtaget bevilling fra anden side. Og tidligere fra Nyreforeningens Forskningsfond.**
			5. Julia Hansen. **Bevilliget 50.000 kr. Imødekommer fondens ønske om forskning i den transplanterede nyres levetid.**
			6. Karin A T Adrian. **Afslag. Har modtaget bevilling fra Novo Nordisk fonden.**
			7. Lars Falcon. **Bevilliget 30.000 kr. Målgruppe er pårørende. Bevillingen betinges af modtagen metodebeskrivelse.**
			8. Louise Duus. **Bevilliget 30.000 kr.**
			9. Marc G Weise. **Bevilliget 50.000 kr. Imødekommer fondens ønske om forskning i den transplanterede nyres levetid.**
			10. Marie Andersen. **Afslag. Projektets tidshorisont er for lang. Derudover er projektet tidligere støttet af fonden.**
			11. Marie B Nielsen. **Bevilliget 30.000 kr.**
			12. Mette Axelsen. **Afslag. Projektets beskrevne teknik (mål for projektet) er udbredt i Danmark**.
			13. Mia Jensen. **Bevilliget 30.000 kr.**
			14. Mikkel Nørgaard. **Bevilliget 30.000 kr. Fonden vurderer, at biomarkører vil få stor betydning i fremtiden.**
			15. Rikke Borg. **Afslag.**
			16. Sarah Kelddal. **Bevilliget 30.000 kr. Fonden efterlyser viden om antal deltager i projektet.**
			17. Sebastian R Rasmussen. **Bevilliget 30.000 kr.**
			18. Signe S Tofteng. **Bevilliget 50.000 kr. Imødekommer fondens ønske om forskning i den transplanterede nyres levetid.**
			19. Sinor Soltani. **Afslag.**
			20. Søren Poulsen. **Afslag. Ansøger henvises til Det Frie Forskningsråd.**
			21. Tobias Bomholt. **Bevilliget 50.000 kr. Imødekommer fondens ønske om forskning i den transplanterede nyres levetid.**
1. Næste møde

**Indstilling**

Sekretariatet indstiller, at næste møde afholdes mandag den 22. februar 2021 kl. 14.30

**Sted: OUH Indgang 18. 2. sal .**

**Beslutning. Godkendt.**

1. Revideret ansøgningsskema

Der er udarbejdet nyt ansøgningsskema med følgende ændringer:

Projektets budget fremgår (fremgik også tidligere)

Projektets organisering og tilrettelæggelse skal fremgår

Antal deltagende patienter fremgår

Meddelelsen ”Såfremt ansøgningskriterierne ikke er opfyldt vil ansøgningen blive afvist” er tilføjet.

<https://nyre.dk/om-nyreforeningen/#forskningsfond>

**Beslutning. Ansøgningsskema tilrettes, så bilag frabedes, opnåede bevillinger anføres, selvstændigt budget præciseres mm.**

1. Eventuelt

Det blev aftalt i sidste møde, at foreningen Nyrekræft ville drøfte fusion med Nyreforeningen. Lars Lund orienterer. **Nyrekræftforeningen har nu 150 medlemmer, et blad og har produceret 7 film. Lars Lund ser fordel i et samarbejde mellem Nyreforeningen og Nyrekræftforeningen og vil ”holde kontakten”.**